Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1

Sp. zn. : 2 Pv 85/13/5505	Liptovský Mikuláš, 5.9.2013
EEČ : 2-39-377-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 40,00 € 
b.	Peňažná suma určená na všeobecne prospešné účely: 80,00 € 
c.	Suma odovzdaná štátu na peňažnú pomoc obetiam trestnej činnosti: 80,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-94/OO-LM-2013.
	dňa 21. 01. 2013 asi o 19.00 hod. preliezol železné vlnité oplotenie zberného dvora druhotných surovín v Liptovskom Mikuláši, Podtatranského č. 23, kde zo železnej bedne odcudzil najmenej 10 ks akumulátorov, ktoré poprehadzoval cez plot a tieto na vopred nachystanom vozíku odviezol do miesta svojho bydliska a nasledujúci deň ich odpredal v Zberných surovinách, a. s.  Žilina - výkupni na ulici Podtatranského 19, XXXXX, čím spôsobil škodu Verejnoprospešným službám XXXXX, XXXXX, XXXXX, IČO: XXXXX vo výške 40,- Eur.

Odôvodnenie: 
	Poverený príslušník Obvodného oddelenia PZ v Liptovskom Mikuláši pod číslom ORP-94/OO-LM-2013 viedol trestné stíhanie proti obvinenému ml. XXXXX za prečin krádeže podľa § 212 ods. 2 písm. a/ Trestného zákona pre skutok uvedený vo výrokovej časti tohto uznesenia. Po skončení skráteného vyšetrovania poverený príslušník predložil vyšetrovací spis s návrhom na podanie obžaloby. 
	Obvinený ml. XXXXX najprv popieral spáchanie skutku s tým, že akumulátory, ktoré odovzdal v zberných surovinách, našiel. Neskôr sa ku skutku priznal. Skutok je obvinenému preukázaný výpoveďou zástupcu poškodených Verejnoprospešných služieb XXXXX XXXXX a svedka XXXXX. Ďalej okolnosť, že odovzdal akumulátory v zberných surovinách, je preukázaná výpoveďou svedkyne XXXXX a pripojenými listinnými dôkazmi o predaji druhotných surovín. Poverený príslušník vykonal na mieste obhliadku miesta činu a vyhotovil fotodokumentáciu, zabezpečil evidenciu zberu druhotných surovín u poškodeného a vyčíslenie spôsobenej škody. 
	Za prečin krádeže podľa § 212 ods. 2 písm. a/ Trestného zákona zákon ustanovuje trest odňatia slobody vo výmere dva roky, a teda horná hranica trestnej sadzby neprevyšuje päť rokov, stanovenú v § 220 ods. 1 Trestného poriadku. 
	Obvinený ml. XXXXX dňa 27. 08. 2013 za prítomnosti obhajkyne XXXXX, zákonnej zástupkyne - matky XXXXX a sociálnej pracovníčky Úradu práce, sociálnych vecí a rodiny XXXXX XXXXX vyhlásil, že spáchal skutok, pre ktorý je trestne stíhaný a súhlasil s uzavretím zmieru s poškodeným. Obvinený za prítomnosti vyššie uvedených osôb a splnomocnená zástupkyňa Verejnoprospešných služieb XXXXX XXXXX dňa 27. 08. 2013 uzavreli zmier.
	Splnomocnená zástupkyňa poškodeného vyhlásila, že obvinený nahradil spôsobenú škodu vo výške 40,- Eur dňa 26. 06. 2013 a tým boli nároky na náhradu škody uspokojené. 
	Obvinený dňa 27. 08. 2013 do pokladne Okresnej prokuratúry v Liptovskom Mikuláš zaplatil peňažnú sumu vo výške 80,- Eur, ktorú chce poukázať na peňažnú pomoc obetiam trestnej činnosti.
	Uvedená suma je primeraná závažnosti spáchaného trestného činu a osobe obvineného, tiež jeho majektovým pomerom. Obvinený a splnomocnená zástupkyňa poškodeného s týmto spôsobom vybavenia veci vyslovili súhlas. 
	Vzhľadom na povahu a závažnosť spáchaného tresntého činu, na mieru, akým bol dotknutý verejný záujem, na osobu obvineného, ktorý nebol doteraz trestaný a jeho osobné a majetkové pomery, dospela som k záveru, že takýto spôsob rozhodnutia je postačujúci, preto bol schválený uzavretý zmier a proti obvinenému zastavené trestné stíhania. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Turčinová
prokurátorka